Data was extracted from:https://www.infomed.co.il/drugs/acetylcysteine/

המומחים של
Info
med
מסבירים:
אצטיל ציסטאין (ראולין) הוא חומר פעיל הנמצא בטבליות להמסה סירן, ראולין. אצטיל ציסטאין שייך לקבוצת החומרים המוקוליטיים, שמדללים את צמיגות הליחה והכיח, מרככים אותם ומקלים על הפינוי שלהם מדרכי הנשימה.
יעיל לטיפול ב:
ראולין משמש להקלה על הפרשת ליחה וכיח צמיגים בהפרעות שונות במערכת הנשימה, כמו
שיעול
עקב
הצטננות
, דלקת סימפונות (
ברונכיטיס
) כרונית, נפחת (אמפיזמה) ובלייפת כיסתית (ציסטיק פיברוזיס).
אצטיל ציסטאין משמש גם כתרופת נגד במקרים של
הרעלת פרצטמול
. הוא ניתן דרך הווריד או הפה במנות חוזרות.
הנחיות חשובות:
מומלץ לפנות לרופא המטפל אם לא חל שיפור בתסמיני המחלה לאחר 4 עד 5 ימי טיפול.
יש להיוועץ עם הרופא אם אתם סובלים מאסתמה ומכיב בקיבה או תריסריון, מכיוון שאצטיל ציסטאין (ראולין, סירן) משנה את פעולת הריר במערכת נשימה והעיכול ועלול לגרום לגירוי וקשיים אצל חולים אלו.
מתי אסור להשתמש בתרופה:
אין להשתמש באצטיל ציסטאין (ראולין, סירן) במקרים הבאים:
- רגישות לחומר הפעיל (אצטיל ציסטאין) או למרכיבים אחרים בתרופה.
- לטיפול בילדים מתחת לגיל שנתיים.
- אם את בהריון או מניקה, מבלי להיוועץ ברופא.
מידע על התרופה
אופן נטילת התרופה
גרגרים ואבקה להמסה במים, טבליות מסיסות.
תדירות וזמן נטילה
כל 8 שעות לפי הצורך.
טווח המינון
מבוגרים: 200מ"ג - 600 מ"ג ליום . ילדים: מינון מופחת לפי הגיל והמשקל
תחילת ההשפעה
תוך שעה אחת.
משך ההשפעה
תוך שעה אחת.
מנה שנשכחה
לקחת מייד כשנזכרים.
הפסקת התרופה
ניתן להפסיק בביטחון כאשר אין יותר צורך בתרופה.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים.
אזהרות
תזונה
אין הגבלות. יש לקחת אחרי אוכל.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
הריון
אין להשתמש בהריון מבלי להיוועץ ברופא, מאחר ובטיחות אצטיל ציסטאין לא נבדקה מזפיק בנשים בהריון.
הנקה
יש להיוועץ ברופא לפני השימוש.
תינוקות וילדים
לא מומלץ לפעוטות עד גיל שנתיים.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
כיב עיכולי
נטילת תרופות אחרות
סיכון ממנת יתר
נמוך
סיכון מפיתוח תלות
נמוך
תופעות לוואי
קיימות כמה תופעות לוואי שכיחות עם אצטילציסטאין. במצבים חריפים, עלול להיווצר ריר בכמות עודפת, ויש לסלקו באמצעות שאיבה. אין להשתמש בתרופה אם לא נמצא במקום ציוד שאיבה מתאים.
פרטי תגובה עם תרופות אחרות
אין תגובות בעלות משמעות קלינית.
השפעת שימוש ממושך
אין בעיות מיוחדות
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא